Karolina Rodrigez

Karolina Rodrigez () — İspaniyanı təmsil edən bədii gimnast. Karolina Rodrigez, İspaniyanı 2004 Afina, 2012 London və 2016 Rio-de-Janeyro Olimpiadalarında təmsil edib.

 Karyerası 
Karolina Rodrigez, 2004-cü ildə İspaniyanın bayrağı altında Yunanıstanın paytaxtı Afina şəhərində baş tutan XXVIII Yay Olimpiya Oyunlarına qatıldı. O, qrup yarışlarında komanda yoldaşları Soniya Abexon, Barbara Qonzalez, Marta Linares, İsabel Paqan və Nuriya Velasko ilə birgə finalda 45.350 xal topladı və 7-ci yeri tutdu.

Karolina Rodrigez, 2009-cu ildə İtaliyanın Peskara şəhərində baş tutan 2009 Aralıq dənizi Oyunlarında bürünc medala sahib oldu.

Karolina Rodrigez növbəti dəfə, Olimpiya Oyunlarına 2012-ci ildə Birləşmiş Krallığın paytaxtı London şəhərində baş tutan XXX Yay Olimpiya Oyunlarında qatıldı. O, fərdi yarışların təsnifat mərhələsində 106.800 xal topladı və 14-cü yeri tutaraq mübarizəni dayandırdı.

Daha sonra Karolina Rodrigez, 2013-cü ildə Türkiyənın Mərsin şəhərində baş tutan 2013 Aralıq dənizi Oyunlarında qızıl medal qazandı.

Karolina Rodrigez üçüncü dəfə, Olimpiya Oyunlarına 2016-cı ildə Braziliyanın Rio-de-Janeyro şəhərində baş tutan XXXI Yay Olimpiya Oyunlarında qatıldı. O, fərdi yarışların finalında 69.494 xal topladı və 8-ci yeri tutdu.

 İstinadlar 

Kateqoriya:İspaniyanın bədii gimnastları
Kateqoriya:2004 Yay Olimpiya Oyunlarında gimnastlar
Kateqoriya:2012 Yay Olimpiya Oyunlarında gimnastlar
Kateqoriya:2016 Yay Olimpiya Oyunlarında gimnastlar
Kateqoriya:2013 Aralıq dənizi Oyunları yarışçıları
Kateqoriya:2009 Aralıq dənizi Oyunları yarışçıları
Kateqoriya:2015 Avropa Oyunlarında gimnastlar